**Сабақ жоспары**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Сабақ : 4** | | | **Мектеп:** | | | | | |
| **Күні :** | | | **Мұғалім:** | | | | | |
| **Сынып: 9 Т1** | | | **Қатысқан оқушылар саны:** | | | **Қатыспағандар:** | | |
| **Сабақтың тақырыбы:** | | **1-бөлім:** Жаһандану мәселелері. Стилистика | | | | | | |
| **Осы сабақ арқылы жүзеге асатын оқу мақсаттары:** | | 9.1.5.1 мәтіндегі айтылған ойға өз көзқарасын білдіреді, сыни тұрғыдан баға беріп айту; | | | | | | |
| **Сабақ мақсаты:** | | Оқушылардың барлығы:Мәтін мазмұнын ұғынады.  Басым бөлігі:мәтінге қатысты өз көзқарасын білдіреді.  Кейбіреуі: мәтін мазмұны бойынша сыни тұрғыдан баға бере алады | | | | | | |
| **Пәнаралық байланыс:** | | әдебиет,тарих, география | | | | | | |
| **АКТ-ны қолдану дағдылары:** | | Интербелсенді тақта, презентация, бейнематериал | | | | | | |
| **Бағалау критерийлері:** | | **Пән лексикасы және терминология:** стиль, ауызекі сөйлеу стилі, т.б  мәтін мазмұнын ұғыну, қойылған сұрақтарға жауап беру, өз көзқарасын білдіру. Мәтін бойынша өз ойларын дәлелдеу.   * **Диалог және жазылым үшін қажетті сөз тіркестері:** мәдениет, өркениет, жаһандану, құндылық, т.б. | | | | | | |
| **Тілдік мақсаттар:** | | **Оқушылар:**  Сөйлеу дағдыларын жетілдіреді, оқыған материалдарына сыни көзқараспен қарап, пікірін білдіреді, сұрақтар қояды, болжайды.  **Пән лексикасы және терминология:**  **жаһандану, стиь түрлері, стильдік белгілер.**  **Жазылым үшін қажетті сөз тіркестері:**  Менің ойымша, ...................................,  Ойымды қорытындылайтын болсам, бұл пікір \_\_\_\_\_\_\_\_\_\_. | | | | | | |
| **Осыған дейін меңгерілген білім** | | Мәңгілік ел құндылығы.Стилистика | | | | | | |
| **Жоспар** | | | | | | | | |
| **Жоспарланатын уақыт** | **Жоспар бойынша орындалуы тиіс іс-әрекеттер** | | | | | | **Дереккөздер** | |
|  | | | | | | | | |
| **Сабақтың басы**  **1 минут**  **3 минут.**  **2 минут** | **1. Қызығушылықты ояту**  1) сыныпты жұптарға бөлу.  Этноауыл,стиль түрлері, мәңгілік ел,рухани жаңғыру сөз тіркестері арқылы  2)«Болашаққа бағдар: рухани жаңғыру» «Жа­һан­дағы заманауи қазақстандық мәде­ниет» жобасын іске асыруға тиіспіз. Әлем бізді қара алтынмен немесе сыртқы саясаттағы ірі бас­та­маларымызбен ғана емес, мәдени жетістіктерімізбен де тануы ке­рек» Н. Назарбаев  Картинки по запросу мәдениет сурет  Берілген Елбасы сөзі мен суретті байланыстыра отырып, өз пікіріңді жалғастыр.  Оқушылардың жауаптары тыңдалады.  **Сабақтың тақырыбы, мақсаты айтылады. Мақсаты:**  күтілетін нәтижені айқындау | | | | | | | суреттер, Н.Ә.Назарбаевтің сөзі. |
| **Сабақтың ортасы** | **Мағынаны ажырату**  **Оқылым алды тапсырма**  1. Қазақстандық мәдениет жобасы қазақ қоғамы үшін несімен маңызды?  2. Біздің мәдени құндылықтарымыз өркениет көкжиегіне ілесе ала ма?  3. Жаһанға жауһар бола алатын өнер түріне нені жатқызар едің?  4. Аталған өнер түрлері арқылы Қазақстанды күллі әлемге таныта аламыз ба?  2-тапсырма. Мәтінмен жұмыс.  **1-жұп.** Қазақ қоғамы сөз жоқ, жаңа тарихи кезеңге аяқ басып отыр. Саяси-экономикалық жаңғырулармен қатар, ел өмірінде өзге де елеулі оң өзгерістер орын алуда. Мәселен, мә­дениет саласында биыл қаншама айтулы оқиғалар өтті. Осы орайда біз ЭКСПО көрме­сі ая­сында бастау алған Дүние­жү­зі­лік «Астана» театрлар фести­валі, Пла­сидо Домингоның «Опе­ра­лия» халық­аралық байқауы, «Сах­надан сәлем» халықаралық театр фес­ти­ва­лі, «Еуразия» кинофестивалі тәріз­ді ірі жобаларды айрықша атап өт­кен болар едік. Қазақ мәдениетін, ұлт­тық құндылықтарды әлем жұрт­­шы­лығына паш етудің жаңа үлгісі де­геніміз міне, осындай құн­дылық­тарды бағалай білу және дамыту болса керек. Жер бетіндегі бірде-бір ел қақпа-терезесін тарс жауып, томаға-тұйық өмір сүрмейді. Сол сияқты Қазақстанның мәдени көші де дамыған елдермен тығыз қарым-қатынас жасасуға бағыт­тал­ған деуге толық негіз бар.  Бұл ретте Елбасы ең алдымен, мақа­лада бәсекелестікке қабілетті болу мә­селесіне айрықша көңіл бөлгі­зеді. Қазақ қоғамы үшін бұл қазіргі таңдағы маңызды шарт-талап­тар­дың бірі екеніне мән бергізеді. Яғ­ни, мәдениет жаңа бағытқа бұры­лып, өркениет көкжиегіне бет түзеп барады, деген ойға табан тіре­теді. Қазақстанның әлемдік деңгей­ді бағындырған жекелеген өз тұл­ғалары аз емес, әрине. Жыл сайын өтетін халықаралық өнер байқау­ларында олжа салмайтын қазақтың баласы кемде-кем. Бірақ өкінішке қарай, классикалық музыкалық аспаптарда орындаушылар арасында, опера, балет өнері бойынша өткен халықаралық ірі байқауларда «жүзден жүйрік, мыңнан тұлпар» шыққан дүлдүлдерімізді жыға тани қоймайтынымыз жабырқатады.  Олардың насихаты мен жарнамасы да соншалық көп болмағандықтан көптің тасасында елеусіз қалып қойып жатады. Мұндайда сирек тағдыр иелері арқылы тұтас бір халық туралы, елдік бет-бейне туралы пікір қалыптасатынын ұмытпағанымыз абзал сияқты.  **2-жұп**.Елбасының рухани жаңғырудағы алға қойып отырған тапсырмасы да соған негізделген – кез келген адам өсіп-өркендеу үшін заман ағымына ілесіп, үнемі жаңарып, жақсы қасиеттерін жетілдіріп отыруы қажет. «Біз жаңғыру жолында бабалардан мирас болып, қанымызға сіңген, бүгінде тамырымызда бүлкілдеп жатқан ізгі қасиеттерді қайта тірілтуіміз керек» делінген жолдар мен осыған қоса «Қанымызға сіңген көптеген дағдылар мен таптаурын болған қасаң қағидаларды өзгертпейінше, біздің толыққанды жаңғыруымыз мүмкін емес» дейтін тұжырымға кім-кім де ойлана мән берері кәдік. Қазіргі уақытта әлемнің бар назары біздің елордамыз Астанаға ауып отырған шақ. Еліміздің тарихында тұңғыш рет өтіп жатқан ауқымды да маңызды оқиғаға әлемнің түкпір-түкпірінен қонақтар ағылып келуде. Барлық келушілер ЭКСПО-ның мәдени бағдарламаларына белсенді түрде қатысып, көрменің керемет мазмұнды шығармашылық бағдарламаларынан ләззат алуда. Қазақстан халқының бірегей өзіндік тарихи мұраларымен, оның қазіргі заманғы жетістіктерімен танысуда. ЭКСПО-ға арнайы салынған «Этноауыл» ұлттық-мәдени кешенін күніне жүздеген адам келіп тамашалауда. «Нон-стоп» режімінде жұмыс істейтін «Этноауылда» қазақ халқының сәндік-қолданбалы өнерінің алуан түрі, ұлттық спорт түрлері, концерттік шаралар өтуде. Ұлттық мәдениетіміздің озық үлгілерін іріктеуде мұның  көмегі көл-көсір деп ойлаймыз.  **3-жұп**.Ел жетістігін баяндайтын кинохикаят­тар мен тележобаларын құру бойынша «Мәңгілік Ел» кешенді жоспары жүзеге асырылуда. Бұл алдымен, үздік мәдени туындыларды таңдап алу ғана емес, сонымен қатар мұны шетелдерде кеңінен таныстырудан тұратын ауқымды һәм көп тер төгуді қажет ететін аса маңызды іс. Бұл қазіргі аударма қызметі, сондай-ақ, театр, кино, баспа өнімдері, бейнелеу өнері, музыкалық шығармалар т.с.с түрлі саладағы мәдени жетістіктерді насихаттаудың арнайы сипаты. Ол бір, екі күнде, болмаса қысқа мерзімде атқарыла салатын, оңай өңгерілер олжа емес. Сондықтан да биылғы жылдың жүгі басқа кезден әлдеқайда салмақты, өйткені, Елбасы айтқандай, бұл жыл алдағы 5-7 жыл ішінде әлемге не таныстырғымыз келетіндігімізді анықтайтын шешуші кезең болып саналады.  Біз өзімізді әуелі әлемге тәуелсіз ел ретінде танытсақ, енді мәдени-тарихи құндылықтарымызды, рухани қалыбымызды көрсететін кез келді. «Ол қандай ел?» дегенде, қай халық болсын ол елдің әуелі рухани байлығына назар аударары сөзсіз. Сол үшін сыртқа шығаратын жауһарларымызға жай қарай салуға қақымыз жоқ. Мысалы, қазақ жазушыларынан алдағы уақытта кімдердің еңбектерін  аударуымыз керек? Кімдердің жазғандарын аударсақ, әлем назарын өзімізге жалт қаратамыз? Сол сияқты драматургиялық шығармалар мен театр өнерінде паш ететін қандай жетістіктеріміз бар? Бүгінгі таңда қазақ әдебиеті кеңінен насихатталып жатыр деп айта алмаспыз.   **4-жұп**.Кино өнеріне келсек, әрине, Америка, Ресей, Түркия, Қытай, Германия, Франция т.с.с. киноиндустриясы дамыған елдерге жету үшін отандық киногерлердің әлі қаншама тер төгулеріне тура келеді. Қазақ киносының қазіргі сыртқы тұрпаты моторы оталып тұрғанмен алға жылжығаны байқалмайтын машинаның әрекеті сияқтанады. Бір қарағанда, сан-сапаты мен шетелде өтетін түрлі фестивальдарға қатысуы жағынан ешкімге есе жіберіп қойған сәті жоқтай көрінгенмен, ал екінші жағынан «жаһанға жауһар туынды ретінде қай фильмді ұсынар едіңіз?» дей қалсақ, «міне, мынадай шоқтығы биік шоң туынды жоғары баға алуға лайық» деп, алшаңдай адымдауымызға әлі ертелеу-ау. Бұл жерде алдымызға түрлі пікірлер көлденең тартылуы мүмкін. «Қазақтың киносы қазақтың өзіне ұнаса болды емес пе, қалғандарын қайтеміз?» деп келте кесіп пікір айтушылар табылар, әрине. Себебі, кино өнері кеңестік кезеңде санамызға тек тәрбие құралы ретінде сіңірілді. Шын мәнінде бұған сол тұрғыдан ғана қарайтын болсақ, онда әлемдік көшке ілесу, нарық заңы талаптарына сай болу керек деген сөздер орындалмас жай бос әңгіме болып қала ма деп күдіктенесің. Сондықтан кино түсіруді тек экрандағы ойындардан ғана тұрады деу қисынсыз.  Сапалы экрандық туындыға қол жеткізу үшін еліміз кәсіби білікті сценарийстерге, шебер режиссерлер мен операторларға зәру. Өкінішке қарай, әзірге қазақ киносы соңынан өзімізден басқаны ілестіріп әкете алмай жатыр. Мұның бәрі кәсіби мамандардың тапшылығынан. Мұндайда оның АҚШ экономикасын көтерудегі үлесі толағай Голливуд өнімдерімен, болмаса жылына түрлі жанрларда жүздеген фильм түсіретін Ресейдің алпауыт кинокомпаниялары туындыларымен иық тірестіруге қауқары қалай жетсін? Ал кейбір елдер кино өнерін ұлттық иммунитетті көтеретін құрал деп санайды екен. Жөн-ақ. Алайда «бір елдің шеңберінде қалып қоятын фильм түсіру біртіндеп қалып келе жатыр» дегенді желеулетіп, не таза батыстық, не таза еуропалық мәнге ие емес, дүбәра фильмдерге жұмсалған есіл ақшаға ішің удай ашығаннан басқа қолдан келер дәрмен жоқ.  Толығырақ: <https://egemen.kz/article/zhahandaghy-zamanaui-qazaqstandyq-madeniet-zhobasy-qazaq-qoghamy-ushin-nesimen-manhyzdy>  **Оқылымнан кейінгі тапсырма.** Хикаят картасы стратегиясы арқылы талдау.«Мәселелерді зерттеу ағашы» әдісі  Мәтінді талдау   * Автор көтеріп отырған тақырып/мәселе * Автордың мәселені көтерудегі мақсаты * Автордың көздеген аудиториясы * Автордың мәселеге көзқарасы * Сіздің мәселеге көзқарасыңыз * Мәселенің туындау себебі * Көтерілген мәселенің салдары * Мәселені шешу жолдары   **Топтық жұмыс**  Қ/Б: «Аквариум » стратегиясы  **Жеке жұмыс:«ҚҚҚ» стратегиясы**  **Мен үшін қиын**  **Мен үшін қызық**  **Мен үшін құнды** | | | | | | | мұғалімнің қолдауы, мәтіннің тақырыбын ашатын сұрақтар.  мәтіндер.  плакат,маркер,Хикаят картасын сызуға арналған қосымша сұрақтар |
|  | | | | | | | | |
| **Сабақтың соңы**  **2 мин** | **Рефлексия: ПОПС стратегиясы**  **Менің ойымша............**  **Себебі мен оны былай түсіндіремін.......**  **Оны мен мына фактілермен мысалдармен дәлелдей аламын.....**  **Осыған байланысты мен мынадай қорытынды шешімге келдім......** | | | | | |  | |
| **Қосымша ақпарат** | | | | | | | | |
| **Дифференциация – Сіз оқушыларға көбірек қолдау көрсету үшін не істейсіз? Қабілеті жоғары оқушыларға қандай тапсырма беруді көздеп отырсыз?** | | | | **Бағалау – Оқушылардың ақпаратты қаншалықты меңгергенін қалай тексересіз?** | **Қауіпсіздік ережелері** | | | |
| ***Дифференциацияны берілетін тапсырма, күтілетін нәтиже, қолдау көрсету, бөлінетін уақыт, қолданылатын дереккөздер арқылы жүзеге асыруға болады.***  ***Дифференциация сабақтың кез келген бөлімінде қолданылады.*** | | | | ***Бұл бөлімді оқушылардың сабақ барысында алған білімдерін бағалау үшін қолданылатын әдіс-тәсілдеріңізді жазу үшін пайдаланыңыз.*** | ***Сабақ жоспарын құру үшін сізге өзге пән мұғалімдерінің көмегі керек пе?***  ***Берілген тапсырмалардың қайсыбірі оқушылардың қауіпсіздігіне немесе денсаулығына қауіп төндіре ме?***  ***Оқушылар сабақ барысында өздерінің АКТ дағдыларын дамыта ала ма?***  ***Осы сабақ барысында НЗМ құндылықтарын дамытуға қандай мүмкіндік бар?*** | | | |
| **Ойлану**  Сабақ мақсаттары/оқу мақсаттары жүзеге асырымды болды ма?  Бүгін оқушылар нені үйренді? Сыныптағы оқу атмосферасы қандай болды?  Дифференциацияны жүзеге асыру қолымнан келді ме?  Мен жоспарланған уақытымды ұстандым ба?  Мен жоспарыма қандай өзгерістер енгіздім және неліктен? | | | | **Төменде берілген бөлімді осы сабақ туралы ойларыңызды жазу үшін пайдаланыңыз. Сол жақ бағанда берілген сабағыңызға қатысты ең маңызды сұрақтарға жауап беріңіз.** | | | | |
| **Жалпы баға**  **Сәтті өткен екі нәрсені атап көрсетіңіз (сабақ беру және оқытуға қатысты)?**  **1.**  **2.**  **Қандай екі нәрсе сабақтың одан да жақсы өтуіне ықпалын тигізер еді (сабақ беру және оқытуға қатысты)?**  **1.**  **2.**  **Осы сабақ барысында сынып немесе жеке оқушылар туралы менің келесі сабағыма дайындалу үшін қажет болуы мүмкін қандай ақпарат алдым?** | | | | | | | | |